### Beslutning

Tilbagesendes Magistratsafdelingen for Teknik og Miljø med bemærkning, at byrådet i sit møde den 10. juni 2020 har vedtaget Magistratens foranstående indstilling af 2. juni 2020.

Magistratsafdelingen for Teknik og Miljø udarbejder notat.

Anlægsbevilling til diverse anlægsarbejder på [adresse]

### Resumé

Nærværende indstilling omfatter anlægsarbejder i forbindelse med den fortsatte udvikling af [adresse]

På baggrund af ”Dispositionsplan for de nordlige områder” og ”Delområdeplanerne for De Bynære Havnearealer” søges anlægsbevilling til kommunale byggemodningsarbejder som en del af de salgsforberedende anlægsarbejder på [adresse]

Anlægsarbejderne omfatter etapevis færdiggørelse af de kommunale arealer på [adresse] Med nærværende indstilling omfatter det bl.a. færdiggørelse af en gade, anlæg af broer, kanaludgravning, etablering af et signalanlæg mm.

Rådighedsbeløbet til finansiering af anlægsudgiften på 90,5 mio. kr. (2020-priser) tilvejebringes dels via et mindreforbrug på 40 mio. kr. på anlægsbevillingen til ”Rekreativ forbindelse Nord – [adresse], etape 6” samt udmøntning af de resterende 50,5 mio. kr. fra den afsatte reserve ”De Bynære Havnearealer, byggemodning mv”.

### Indstilling

Det indstilles:

At 1)  Byrådet godkender igangsætning af projektering og udførelse af de i indstillingen og bilag 1 nævnte anlægsarbejder.

At 2)  Byrådet giver en projekterings- og anlægsbevilling på i alt 92,3 mio. kr. (løbende priser) til udførelse af de nævnte anlægsarbejder og omkostninger til byggemodning. Anlægsbevillingen til ”Rekreativ forbindelse Nord – [adresse], etape 6” reduceres med 40,0 mio. kr., svarende til finansieringen til etape 11.

At 3)  Det tilhørende rådighedsbeløb på 90,5 mio. kr. (2020-priser) tilvejebringes dels via et mindreforbrug på 40 mio. kr. på anlægsbevillingen til ”Rekreativ forbindelse Nord – [adresse], etape 6”; dels via udmøntning af de resterende 50,5 mio. kr. fra den afsatte reserve ”De Bynære Havnearealer, byggemodning mv”.

### Sagens forløb

27-05-2020 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 02-06-2020 Magistraten

Fremsendes til [adresse] med bemærkning, at Magistraten i mødet den 2. juni 2020 anbefaler, at byrådet tiltræder Magistratsafdelingen for Teknik og Miljøs indstilling af 20. maj 2020.

Bettina Holst deltog ikke i sagens behandling.

 10-06-2020 Aarhus Byråd

Tilbagesendes Magistratsafdelingen for Teknik og Miljø med bemærkning, at byrådet i sit møde den 10. juni 2020 har vedtaget Magistratens foranstående indstilling af 2. juni 2020.

Magistratsafdelingen for Teknik og Miljø udarbejder notat.